《酬姚世昌千户见赠之作》
明代·童轩

多君志慕玉门关，誓策奇勋万里还。马援自知才可试，冯唐谁里老犹闲。

好风细拂青油幕，明月光摇宝剑环。应笑麒麟千载后，几人名姓画图间。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。